Document ID: /roh_data/filtered/Bilingualer_Corpus_interleaved-it-rm.jsonl.gz/933

This is a text translated from Italian to Rumantsch Grischun.
Diritti popolari: la revisione totale approda in Parlamento

La revisione totale della legge sull'esercizio dei diritti politici nel Cantone dei Grigioni approda in Parlamento. Il Governo ha licenziato il relativo messaggio. Il Gran Consiglio tratterà nel mese di giugno 2005 tra le altre cose la promozione dei partiti, l'armonizzazione delle date delle elezioni e l'abbandono della "maggioranza grigionese". La nuova legge sui diritti politici disciplina inoltre anche la procedura in caso di secondo conteggio nelle elezioni e votazioni, nonché i motivi per una possibile destituzione di membri delle autorità. La legge oggi in vigore risale al 1962. La nuova Costituzione cantonale ha reso indispensabile una revisione totale della legge attuale.

- Finanziamento dei partiti: i partiti politici devono poter essere sostenuti dal Cantone con sussidi diretti, a condizione che il partito abbia partecipato alle due ultime elezioni del Gran Consiglio ogni volta in almeno tre circondari elettorali ed abbia ottenuto ogni volta almeno un mandato in Gran Consiglio. Il Governo prevede concretamente di mettere a disposizione 2000 franchi per membro del Gran Consiglio e per anno. Questi partiti devono a loro volta presentare al Parlamento i loro conteggi annuali.

- Date delle elezioni: finora il Consiglio nazionale e il Consiglio degli Stati, nonché il Gran Consiglio e il Governo venivano eletti in domeniche diverse. Dato che il Gran Consiglio grigionese viene ora eletto per quattro anni e non più per tre, le due autorità politiche cantonali supreme possono venire elette nella stessa domenica dei mesi di maggio o giugno, per la prima volta nel 2006. A titolo di novità anche l'elezione del Consiglio degli Stati e del Consiglio nazionale dovrà avvenire contemporaneamente verso la fine di ottobre. La prima elezione comune dei rappresentanti grigionesi alle Camere federali si terrà nel 2007.

- Maggioranza assoluta: la "maggioranza grigionese" rappresenta un unicum in Svizzera che porta regolarmente ad inutili secondi turni elettorali. La maggioranza assoluta deve ora essere determinata in base al cosiddetto "metodo zurighese": secondo questo metodo il totale di tutti i suffragi validi ottenuti dai candidati viene diviso per il doppio dei seggi vacanti; il numero intero immediatamente superiore è la maggioranza assoluta. Questa formula può venire impiegata a tutti i livelli statali per tutte le elezioni secondo il sistema maggioritario.

- Secondo conteggio: la nuova legge sui diritti politici stabilisce a titolo di novità anche chiare regole per i casi in cui un secondo conteggio deve avvenire d'ufficio. Segnatamente se la differenza nel risultato complessivo provvisorio ammonta a meno dello 0,3 percento delle schede di voto valide consegnate.

- Destituzione: i membri del Governo e del Gran Consiglio possono ora venire destituiti dalla loro carica a determinate condizioni. L'autorità competente è il Gran Consiglio. I motivi per una destituzione (violazione dei doveri d'ufficio, incapacità ad esercitare la carica e crimine) sono formulati in modo da evitare revoche che abbiano motivazioni politiche.

Prese di posizione all'indirizzo della Confederazione

- Ufficio federale di giustizia - Decreto federale che approva la Convenzione dell'Aia relativa alla legge applicabile ai trust e al loro riconoscimento: il Governo grigionese accoglie con favore l'avamprogetto del decreto federale e la procedura scelta. In questo modo viene migliorata la sicurezza giuridica in particolare in riferimento al diritto applicabile, cosa che porta poi ad un rafforzamento della piazza finanziaria svizzera.

Cancelleria dello Stato dei Grigioni

Organo: Governo

Fonte: it Cancelleria dello Stato dei Grigioni

Data: 27.01.2005

Dretgs dal pievel: ina renovaziun totala per la debatta parlamentara

La "lescha davart ils dretgs politics en il chantun Grischun" vegn suttamessa en furma totalmain renovada al parlament. La regenza ha deliberà la missiva correspundenta. Il cussegl grond vegn a debattar il zercladur 2005 tranter auter davart la promoziun da partidas, davart l'armonisaziun dals termins d'elecziun e davart la renunzia a la "maioritad grischuna". Plinavant regla la nova "lescha davart ils dretgs politics" er la procedura concernent la verificaziun dal scrutini tar elecziuns e tar votaziuns sco er ils motivs per in'eventuala liberaziun da l'uffizi da commembras e da commembers d'autoritads. La regulaziun vertenta datescha da l'onn 1962. Tras la nova constituziun chantunala è ina revisiun totala da la lescha vertenta stada indispensabla.

- Finanziaziun da las partidas: La partidas politicas duain pudair vegnir sustegnidas dal chantun cun contribuziuns directas. Quai premetta dentant che la partida saja sa participada a las duas ultimas elecziuns dal cussegl grond en almain trais circuls electorals ed haja cuntanschì mintga giada almain in mandat dal cussegl grond. Concretamain prevesa la regenza d'impunder 2000 francs per onn per commembra resp. commember dal cussegl grond. Per quest intent ston questas partidas preschentar lur quints annuals al parlament.

- Termins d'elecziun: Fin uss èn il cussegl naziunal, il cussegl dals chantuns sco er il cussegl grond ed il cussegl guvernativ vegnids elegids a differentas dumengias. Perquai ch'il cussegl grond dal Grischun vegn da nov elegì per quatter onns empè da trais onns, pon las duas autoritads politicas chantunalas superiuras vegnir tschernidas la medema dumengia dals mais da matg u da zercladur, l'emprima giada l'onn 2006. Da nov duain plinavant mintgamai er las elecziuns dal cussegl dals chantuns e dal cussegl naziunal avair lieu il medem di vers la fin d'october. L'emprima elecziun communabla da las represchentantas e dals represchentants dal Grischun per las chombras federalas duai avair lieu l'onn 2007.

- Maioritad absoluta: La "maioritad grischuna" - in unicat en Svizra - chaschuna regularmain in segund scrutini. Da nov duai la maioritad absoluta vegnir fixada tenor l'uschenumnada "metoda da calculaziun turitgaisa": tenor quella vegn il dumber total da tut las vuschs valaivlas per candidatas e candidats dividì tras il dubel dumber dals posts libers; la proxima cifra entira pli auta è la maioritad absoluta. Questa furmla po vegnir applitgada per tut las elecziuns da maiorz sin tut ils plauns statals.

- Verificaziun dal scrutini: La nova lescha davart ils dretgs politics fixescha uss er cleras reglas, cura ch'ina verificaziun dal scrutini sto succeder uffizialmain. Numnadamain alura, sche la differenza dal resultat total provisori eruì importa main che 0,3 pertschient da las vuschs valaivlas consegnadas.

- Liberaziun da l'uffizi: Commembras e commembras da la regenza e dal cussegl grond duain da nov pudair vegnir liberads da lur uffizi sut tschertas circumstanzas. L'instanza cumpetenta per quest intent è il cussegl grond. Ils motivs per ina liberaziun da l'uffizi - violaziun da l'obligaziun d'uffizi, inabilitad d'uffizi e crim - èn formulads uschia, che revocaziuns per motivs politics vegnan evitadas.

Consultaziuns a la confederaziun

- Uffizi federal da giustia - conclus federal davart l'approvaziun da la convenziun da Den Haag concernent la lescha applitgabla per trusts e lur renconuschientscha: La regenza grischuna beneventa il sboz preliminar dal conclus federal ed il proceder tschernì. Uschia vegn meglierada la segirezza giuridica en spezial areguard la lescha applitgabla, quai che rinforza la finala la plazza da finanzas svizra.

Da vischnancas e regiuns

- Stussavgia: Per sanar l'implant da sport al liber ha la regenza garantì ina contribuziun chantunala dad 88'000 francs.

- Küblis-St. Antönien: Il pais maximal sin la via da colliaziun è da nov vegnida augmentada per tschintg tonnas a 18 tonnas.

- Malans: La regenza ha approvà la nova constituziun communala.

Chanzlia chantunala dal Grischun

Gremi: regenza

Funtauna: rg chanzlia chantunala dal Grischun

Data: 27.01.2005